Esős, zivataros idő lesz a hétvégén - mon.hu
2017.05.11 15:40	 Akt.:	 2017.05.11 19:59
Budapest – Sok esőre, többfelé jégesővel, felhőszakadással, viharos széllel kísért heves zivatarokra kell készülni a hétvégén. Lehűlés nem várható, marad a 20-25 Celsius-fok körüli meleg – derül ki az Országos Meteorológiai Szolgálat csütörtöki, MTI-hez eljuttatott előrejelzéséből.
Pénteken eleinte még keleten lesz több a felhő, majd napközben erőteljes gomolyfelhő-képződés mellett hosszabb-rövidebb időre mindenhol kisüt a nap, több helyen lehet zápor, zivatar. Főként északon és az Észak-Alföldön heves zivatar is kialakulhat, felhőszakadás, jégeső és viharos szél kíséretében.
Többfelé megerősödik, a Dunántúlon néhol viharossá fokozódik a szél. A legalacsonyabb hőmérséklet 10-16 fok között várható. Napközben általában 20-27 fokig melegszik a levegő, de északkeleten néhol csak 19 fok lehet.
Címkék: Budapest, előrejelzés, időjárás, jégeső, meteorológia, OMSZ, Országos Meteorológiai Szolgálat, vihar, zivatar